
R E F E R A T

Municipiul  Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de canalizare existente nu acoperă toate cartierele municipiului Timişoara, situaţie întâlnită şi în zona str. Muzicescu – Calea Urseni . Această deficienţă impune realizarea unei reţele de canalizare în acest cartier.
Zona studiată este cuprinsă între Calea Martirilor – strada Lidia – strada Muzicescu şi Calea Urseni , în care s-au extins construcţiile de locuinţe individuale iar reţelele de utilitate s-au rezolvat doar în proporţie de 30-40%.
Prin această investiţie se vor rezolva gravele probleme de mediu existente în acest moment în cartier(deversări ale apelor menajere în canalele pluviale deschise).
Valoarea totală a investiţiei ,,Sistem major de canalizare – str. Muzicescu -zona Urseni” este estimată la 4.167.000 lei (cu TVA), respectiv 1.160.727 Euro (1 EURO=3,59 lei la data de 25.10.2005).

Având în vedere faptul că finanţarea obiectivului ,,Sistem major de canalizare – str. Muzicescu -zona Urseni” se face din bugetul local, Capitolul 63.02.09 ,,Alimentări cu apă”, propunem aprobarea studiului de fezabilitate conform proiectului P 07/04/2004 întocmit de S.C. PRO-NA-VER S.R.L.

